ଯେତିକି ଧନୀ, ସେତିକି ଦାନୀ । ଗରିବ ଲୋକଙ୍କ ପାଇଁ ଖଜାନା ଖୋଲିଦେଲେ ଆରବପତି ନିବେଶକ ୱାରେନ୍ ବଫେଟ୍(Warren Buffett) । ତାଙ୍କ ପରିବାର ଦ୍ୱାରା ପରିଚାଳିତ ପାଖାପାଖି ୭୫୦ମିଲିୟନ୍ ଡଲାର୍ ମୂଲ୍ୟର ଚାରୋଟି ଫାଉଣ୍ଡେସନକୁ ( ଭାରତୀୟ ମୁଦ୍ରାରେ ୬୧୨୫ କୋଟି ଟଙ୍କା) ଦାନ କରିଛନ୍ତି । ୯୨ ବର୍ଷୀୟ ନିବେଶକ ପ୍ରତିବର୍ଷ ଏପରି ପାଞ୍ଚଟି ସଂସ୍ଥାକୁ ଦାନ କରୁଛନ୍ତି । କିନ୍ତୁ ଏଥର ତାଙ୍କ ଠାରୁ ଡୋନେସନ୍ ପାଉଥିବା ସଂସ୍ଥା ଭିତରେ ବିଲ୍ ଆଣ୍ଡ ମେଲିଣ୍ଡା ଗେଟ୍ସ ଫାଉଣ୍ଡେସନ( Bill & Melinda Gates Foundation)ର ନାଁ ନାହିଁ ।
ଦିଗଜ ନିବେଶକ ତଥା ବିଶ୍ୱର ଶ୍ରେଷ୍ଠ ୧୦ ଆରବପତିଙ୍କ ମଧ୍ୟରେ ଥିବା ୱାରେନ୍ ବଫେଟ୍ ୨୦୦୬ ମସିହାରୁ ପାଞ୍ଚଟି ସଂସ୍ଥାକୁ ଏପରି ଦାନ କରୁଛନ୍ତି । ସିକ୍ୟୁରିଟି ଆଣ୍ଡ ଏକ୍ସଚେଞ୍ଜ୍ କମିଶନଙ୍କ ନିକଟରେ ଦାଖଲ ହୋଇଥିବା ସୂଚନା ଅନୁଯାୟୀ, ୱାରେନ୍ ବଫେଟ୍ ନେବ୍ରାସ୍କା ଅଧାରିତ ଓମା ସଂସ୍ଥାକୁ ୧.୫ ମିଲିୟନ୍ ବି ଷ୍ଟକ୍ ଦେଇଛନ୍ତି, ଯାହା ତାଙ୍କର ପ୍ରଥମ ପତ୍ନୀଙ୍କ ନାମରେ ଅଛି । ଏଥିସହ ସେ ତାଙ୍କ ପିଲାମାନଙ୍କ ଦ୍ୱାରା ପରିଚାଳିତ ଚାରିଟ୍ ସେରବୁଡ ଫାଉଣ୍ଡେସନ, ହାୱାର୍ଡ ଜି ବଫେ ଫାଉଣ୍ଡେସନ୍ ଏବଂ ନୋଭୋ ଫାଉଣ୍ଡେସନକୁ ୩୦୦,୦୦୦ କ୍ଲାସ୍ ବି ସେୟାର ଦେଇଛନ୍ତି ।
ଚଳିତ ବର୍ଷ ୱାରେନ୍ ବଫେଟ୍ ଦେଇଥିବା ଏହା ଦାନ ଦ୍ୱିତୀୟ ବଡ ଦାନ । ଏହାପୂର୍ବରୁ ଜୁନ୍ ୨୦୨୨ରେ ସେ ବିଲ୍ ଆଣ୍ଡ୍ ମେଲିଣ୍ଡା ଗେଟ୍ସ ଫାଉଣ୍ଡେସନକୁ ୧୧ ମିଲିୟନ୍ କ୍ଲାସ୍ ବି, ସୁସାନ୍ ଥମ୍ପସନ୍ ବଫେଟ୍ ଫାଉଣ୍ଡେସନକୁ ୧.୧ମିଲିୟନ୍ ବି ସେୟାର ଏବଂ ତାଙ୍କ ତିନୋଟି ପିଲା ଚଳାଉଥିବା ଫାଉଣ୍ଡେସନକୁ ୭୭୦,୨୧୮ ସେୟାର ଦେଇଥିଲେ । ତେବେ ଏପର୍ଯ୍ୟନ୍ତ ବଫେଟ୍ ଫ୍ୟାମିଲି ଫାଉଣ୍ଡେସନ୍ ତରଫରୁ ଏହି ଦାନ ସମ୍ପର୍କରେ କୌଣସି ପ୍ରତିକ୍ରିୟା ମିଳି ପାରିନାହିଁ ।
ଅଭିନେତା ସୁଶାନ୍ତ ସିଂ ରାଜପୁତ୍ଙ୍କ ପୂର୍ବ ମ୍ୟାନେଜର ଦିଶା ସାଲିଆନ୍ଙ୍କ ମୃତ୍ୟୁ ରହସ୍ୟ ଉପରୁ ଶେଷରେ ପରଦା ହଟିଛି। ଦିଶାଙ୍କୁ ହତ୍ୟା କରାଯାଇଥିବା ନେଇ ଚର୍ଚ୍ଚା ହେଉଥିଲା।
ବିଳମ୍ବିତ ରାତିରେ ମାରପିଟ୍ କରିଛନ୍ତି ସିନିୟର ଛାତ୍ର। ବୁର୍ଲା ଥାନାରେ ଲିଖିତ ଅଭିଯୋଗ କରିଛନ୍ତି ରାଗିଂର ଶିକାର ଛାତ୍ର।
National କ'ଣ ଏମିତି ବି ହୋଇପାରେ ? ଥାନାରେ ରଖିଥିବା ଡ୍ରଗ୍ସକୁ ଖାଇଗଲା ମୂଷା !
୬୦ ଲକ୍ଷ ଟଙ୍କାର ଡ୍ରଗ୍ସ ଖାଇଗଲା ମୂଷା ! କଥାଟା ଶୁଣିକି ଆଶ୍ଚର୍ଯ୍ୟ ଲାଗୁଥିଲେ ମଧ୍ୟ ଏପରି କିଛି ଘଟିଥିବା ଏକ ରିପୋର୍ଟରେ ପୋଲିସ୍ କହିଛି।
